28. marts

28. marts ir gada 87. diena pēc Gregora kalendāra (88. diena garajā gadā). Līdz gada beigām ir atlikusi 281 diena.

Vārda dienas 
Ginta, Gunda, Gunta

Notikumi 
 1556. gads — dibināta Valleta, Maltas galvaspilsēta.
 1776. gads — dibināts Maskavas Lielais teātris.
 1795. gads — pēc trešās Polijas dalīšanas Kurzemes hercogiste tika iekļauta Krievijas Impērijas sastāvā.
 1854. gads — Krimas karš: Francija un Britānija pieteica karu Krievijai.
 1871. gads — beidza pastāvēt Parīzes Komūna.
 1930. gads — Turcijas pilsētām Konstantinopolei un Angorai tika mainīti nosaukumi uz Stambulu un Ankaru.
 1939. gads — Spānijas pilsoņu karš: ģenerālisimuss Fransisko Franko ieņēma Madridi.
 1966. gads — par Turcijas prezidentu kļuva Dževdets Sunajs.
 1967. gads — pieņemts pašreizējais Burundi karogs.
 1969. gads — Nobela prēmijas laureāts Jorgs Seferis uzstājās BBC World Service ar iebildumiem pret huntu Grieķijā.
 1970. gads — zemestrīcē Turcijas rietumos gāja bojā 1086 cilvēki un 1260 tika ievainoti.
 1990. gads:
 dibināta Latvijas Kultūras akadēmija.
 ASV prezidents Džordžs H.V. Bušs Džesem Ouensam pasniedza ASV Kongresa Zelta medaļu.
 1999. gads — no peldošās platformas Klusajā okeānā notika pirmais nesējraķetes Zenit-3SL izmēģinājumu lidojums.
 2005. gads — Indonēzijā Sumatras salā notika 8,7 balles stipra zemestrīce, kas bija otra spēcīgākā zemestrīce kopš 1965. gada.

Dzimuši 
 1483. gads — Rafaēls (Raffaello Sanzio), itāliešu mākslinieks (miris 1520. gadā), iespējams, dzimis 6. aprīlī
 1515. gads — Svētā Terēze no Avilas (Teresa Sánchez de Cepeda y Ahumada), spāņu mūķene, mistiķe, teoloģe (mirusi 1582. gadā)
 1592. gads — Jans Komenskis (Jan Amos Komenský), mūsdienu pedagoģijas pamatlicējs (miris 1670. gadā)
 1862. gads — Aristids Briāns (Aristide Briand), Francijas politiķis (miris 1932. gadā)
 1868. gads — Maksims Gorkijs (Максим Горький), krievu rakstnieks (miris 1936. gadā)
 1873. gads — Džons Geigers (John Geiger), amerikāņu airētājs, olimpiskais čempions (miris 1956. gadā)
 1897. gads — Zeps Herbergers (Sepp Herberger), vācu futbolists un treneris (miris 1977. gadā)
 1914. gads — Bohumils Hrabals (Bohumil Hrabal), čehu rakstnieks (miris 1997. gadā)
 1921. gads — Dērks Bogards (Dirk Bogarde), angļu aktieris (miris 1999. gadā)
 1925. gads — Inokentijs Smoktunovskis (Иннокентий Смоктуно́вский), padomju / krievu aktieris (miris 1994. gadā)
 1928. gads.:
 Zbigņevs Bžeziņskis (Zbigniew Kazimierz Brzeziński), poļu ASV politiķis un politologs (miris 2017. gadā)
 Aleksandrs Grotendīks (Alexander Grothendieck), Francijas matemātiķis (miris 2014. gadā)
 1936. gads — Mario Vargass Ljosa (Jorge Mario Pedro Vargas Llosa), Peru rakstnieks, politiķis
 1942. gads:
 Denjels Denets (Daniel Dennett), ASV filozofs
 Džerijs Slouns (Jerry Sloan), ASV basketbolists un basketbola treneris (miris 2020. gadā)
 1944. gads — Riks Berijs (Rick Barry), amerikāņu basketbolists
 1945. gads — Rodrigo Duterte (Rodrigo Duterte), Filipīnu jurists un politiķis, valsts prezidents
 1946. gads — Vibo Okelss, Nīderlandes kosmonauts, fiziķis (miris 2014. gadā)
 1955. gads — Reba Makintaira (Reba McEntire), amerikāņu kantrimūziķe un aktrise
 1956. gads — Amanda Aizpuriete, latviešu dzejniece (mirusi 2023. gadā)
 1960. gads — Ēriks Emanuēls Šmits (Éric-Emmanuel Schmitt), Beļģijas rakstnieks, dramaturgs un scenārists
 1970. gads — Vinss Vons (Vince Vaughn), amerikāņu aktieris
 1972. gads — Kīts Tkačuks (Keith Tkachuk), amerikāņu hokejists
 1980. gads — Lūks Voltons (Luke Walton), amerikāņu basketbolists
 1981. gads — Martins Andrjukaitis (Martynas Andrukaitis), lietuviešu basketbolists (miris 2014. gadā)
 1983. gads — Ladži Dukurē (Ladji Doucouré), Francijas vieglatlēts
 1985. gads — Stanislass Vavrinka (Stanislas Wawrinka), Šveices tenisists
 1986. gads — Lady Gaga (Stefani Joanne Angelina Germanotta), ASV dziedātāja, dziesmu autore un mūziķe
 1987. gads — Kegnija Linna Kārtere (Kagney Linn Karter), amerikāņu pornoaktrise
 1984. gads — Daumants Dreiškens, latviešu bobslejists
 1987. gads — Oļegs Laizāns, latviešu futbolists
 1991. gads — Ondržejs Palāts (Ondřej Palát), čehu hokejists
 1995. gads — Džonatans Druāns (Jonathan Drouin), kanādiešu hokejists

Miruši 
 1241. gads — Valdemārs II Estridsens (Valdemar Sejr), Dānijas karalis (dzimis 1170. gadā)
 1285. gads — Martins IV (Martin IV), Romas pāvests (dzimis starp 1210. un 1220. gadu)
 1583. gads — Magnuss (Prins Magnus), Dānijas princis
 1584. gads — Ivans IV (Иоaнн IV), Krievijas cars (dzimis 1530. gadā)
 1881. gads (j.s., pēc j.s. ) — Modests Musorgskis (Модест Мусоргский), krievu komponists (dzimis 1839. gadā)
 1917. gads — Vilis Olavs, latviešu sabiedriskais darbinieks un publicists (dzimis 1867. gadā)
 1933. gads — Frīdrihs Canders (Friedrich Zander), vācbaltu izcelsmes padomju zinātnieks un izgudrotājs (dzimis 1887. gadā)
 1941. gads — Virdžīnija Vulfa (Virginia Woolf), angļu rakstniece (dzimusi 1882. gadā)
 1943. gads:
 Kārlis Bētiņš, latviešu šahists (dzimis 1867. gadā)
 Sergejs Rahmaņinovs (Сергей Рахманинов), krievu mūziķis (dzimis 1873. gadā)
 1953. gads — Džims Torps (Jim Thorpe), amerikāņu sportists (dzimis 1888. gadā)
 1963. gads — Antoniuss Bauvenss (Antonius Bouwens), nīderlandiešu sporta šāvējs, olimpiskās bronzas medaļas ieguvējs (dzimis 1876. gadā)
 1969. gads — Dvaits Eizenhauers (Dwight Eisenhower), ASV 34. prezidents (dzimis 1890. gadā)
 1985. gads — Marks Šagāls (Марк Шагал, Marc Chagall), mūsdienu Baltkrievijā dzimis ebreju izcelsmes mākslinieks (dzimis 1887. gadā)
 1994. gads — Ežēns Jonesko (Eugène Ionesco), rumāņu izcelsmes dramaturgs (dzimis 1909. gadā)
 2004. gads — Pīters Ustinovs (Peter Ustinov), britu aktieris (dzimis 1921. gadā)
 2009. gads — Moriss Žārs (Maurice Jarre), franču komponists (dzimis 1924. gadā)
 2013. gads — Ričards Grifitss (Richard Griffiths), angļu aktieris (dzimis 1947. gadā)
 2020. gads — Mihails Kublinskis, latviešu teātra režisors (dzimis 1939. gadā)

Svētku un piemiņas dienas 
 Skolotāju diena (Slovākija, Čehija)

Marts